Date: 1503
Issuing place: Åbo
Country: Suomi
Language: saksa
Document type: Kaupungit, Asiakirjat

WY BORG<i>ER</i>MEISTE<i>RE</i> vnnd ra<i>e</i>tma<i>n</i>nen der stadt Abow bekenne vnnd betüghe apenbar in vnnde myt desse<i>n</i> vnse<i>n</i> breǔe vor<i>er </i>alszwem<i>e,</i> dar desse vnse scriffte vorgeleszen edder<i>e</i> enthoget werden, dat vor vns is gewest de ersame vnnde bescheden<i>e</i>n Hans Blome<i>n</i>now borger<i>e</i> tho Abow • myt syner<i>en</i> erliken husfrouwen Kathrine<i>n,</i> • Hans Schone<i>n</i>berges dochter<i>e,</i> • vnnde hebb<i>e</i>nn sick vor<i>e</i> vns beclaget dat iuwe borger<i>e</i> vnnd<i>e</i> inwon<i>e</i>re geheten Vince<i>n</i>tius Schone<i>n</i>berge, • nagelate<i>n</i> erüe Godken Schone<i>n</i>berges, • is ehm rechter<i>e</i> witliker<i>e</i> schult schuldich gebleue<i>n</i> • veirhündert vnnde vɉ m<i>a</i>rk swedesch nach vtwisninge syner<i>e</i> rekensboke vnnd<i>e</i> hoüedtbreüe vppe wat tijdt vnde im<i>e </i>jar<i>e</i> sodan<i>e</i>n rekenschop geschern is. • Forder<i>e</i> vor vns synt twe vmberochtige borger<i>e</i> gewest, de vor dem stole des rades hebb<i>e</i>n thoden hilligen geswaren vnnde myt eren waren<i>e</i> worden beholden, •dat de ergedachte Hans Blome<i>n</i>now, v[<i>n</i>]seᵃ borger<i>e,</i> is inn<i>e</i> iuwer<i>e</i> stadt Reüell gewest bynne<i>n</i> iar<i>e</i> vnnd<i>e</i> dages, vnnd<i>e</i> hefft de nagelaten<i>e</i> erue<i>n</i> gema<i>e</i>nt v<i>m</i>me sodan<i>e</i> vorberorde scult, • vnnd<i>e</i> en hefft in der<i>e</i> tijdtkone<i>n</i> nheyn recht erlange<i>n.</i> • Erszame<i>n</i>n wolwiszen heren vnde gude<i>n</i> fründe, • hefft de erbenomt<i>e</i> Ha<i>n</i>s Blome<i>n</i>now • myt syner<i>e</i> husfrouwen<i>e </i>Kathrine<i>n</i> vor<i>e</i> vns gewest inn<i>e</i> biwesende fromer<i>e</i> lude beseten bynne<i>n</i> vnser stadt, • vnde hebben vulmechtich gemaket • ᵇ&#60;maken vulmechtich&#62;⁻ᵇ iegenwardige<i>n</i> vor<i>e</i> vns erer<i>e</i> beider<i>e</i> sone Jacob Blome<i>n</i>now, ey<i>n</i> clerick, inn<i>e</i> crafft vnnd<i>e</i> macht desses vnsen apenen breües, sodan<i>e</i> scült to ermane<i>n</i>de wo baüe<i>n</i> bero<i>e</i>t steit; no<i>e</i>mlike<i>n</i> •ᶜ veirhünd<i>er</i>t vnnd<i>e</i> vɉ m<i>a</i>r<i>k</i> swedesch va<i>n</i> de<i>n</i> vpgemelten Vince<i>n</i>tius Scone<i>n</i>berge. Juwe ersamicheit: desse<i>n</i> unnsem breff toger<i>e</i> rechtes behulplick willen syn v<i>m</i>me vsent willen. • Do wy jm<i>e</i> geliken den iuwen wedder v<i>m</i>me wer<i>e </i>wy in vnsem rechte vnde gebede kone<i>n</i> vnnde mogen alle tijt gutwillige<i>n</i> vnde bereit to erkenne<i>n</i>de, szo verne alse recht is. Ok ersame<i>n </i>wolwisen guden frunde, wanner<i>e</i> de<i>n</i> vnsen dar tor<i>e</i> stede sodan<i>e</i> ergeschr<i>euene</i> gelt van iuwe<i>n</i> borg<i>er</i> Vince<i>n</i>tioᵈ werdt vernoget, schal de ergedachte Jacob Blome<i>n</i>now sodan gelt belegge<i>n</i> by twen erliken frome<i>n</i> borgers bynnen iuwer stadt Reüell, • wente so lange dat he kümpth to Abow v<i>n</i>nd haelt eyne quita<i>n</i>tie van vns vor<i>e</i> alle namane<i>n</i>t Hans Blome<i>n</i>nowes, vnses Borgers, Jacob syn<i>en</i> so<i>en,</i> vnnde alle des slechtes nakomelinge gebore<i>n</i> iffte vngebore<i>n,</i> noch ienig<i>er</i>leig rechtes behelppinge pawestliker<i>e</i> edder<i>e</i> keiserliker<i>e</i> gewalt vffte sente<i>n</i>cie<i>re</i>n <i>et</i>c. ERSAMEN wolwisen heren borg<i>er</i>meiste<i>re</i>n vnnd<i>e</i> raetma<i>n</i>nen der<i>e</i> stadt Reuell, gude<i>n</i> fründe. • Wy bidden fruntlike<i>n</i> inn<i>e</i> sampth des gantse<i>n</i> sitte<i>n</i>de rades tho Abow, dat desse vnse inwonre Jacob Blome<i>n</i>now mach vnser<i>e</i> vorscreiüi<i>n</i>ge vnnde vorbiddinge ieghen iuwe ersamicheit geueten<i>e, </i>szo verne he recht hefft, vorsculde vor vnnde vordene<i>n,</i> ensodan jege<i>n</i> iw vnnde de iuwe alle tijt, wedder v<i>m</i>me im<i>e</i> geliken vfte vele grotternn<i>e. </i>Desses to merer<i>e</i> tuchnisse der warheit hebb<i>e</i>nn wy Borg<i>er</i>meister<i>e</i> vnnde Raetma<i>n</i>nen der<i>e</i> stadt Abow vnnses rades jngeseghel witlike<i>n </i>heten henge<i>n</i> benedden an dessen vnsen apenen breff, begeüe<i>n</i> vnnd<i>e</i> gescreüe<i>n</i> im<i>e</i> iar<i>e</i> der gebordt Cristi vnnszes Her<i>e</i>n dusennt wiffhundert vnnde dre, am<i>e</i> mydwekenn<i>e</i> vor dem sondaghe gehetenn<i>e</i> Vocem jocünditatis —.